25 שנה לפטירת הרבי מחב"ד: האם הוא אחז מעצמו משיח?
מאות טורים ומאות אלפי מלים נשפכו בסופ"ש זה על דמותו של הרבי מחב"ד. אבל נקודה אחת לא ראיתי שמתייחסים אליה מספיק, וכמדומני בשנים האחרונות בחייו היא הייתה נקודה די מרכזית בחיי חסידיו ומתנגדיו, והיא היותו של הרבי מחב"ד מלך המשיח!
איני בקי גדול בחב"ד, אבל זה ידוע שישנו פלג 'המשיחיסטים' ההולך עם הסיכה הצהובה ועם דגל המשיח והוא זה שצועק בקול "יחי אדוננו מורבנו ורבנו מלך המשיח לעולם ועד". ולעומתו יש את שאר חב"ד שלא ברורה עמדתם והיא די עמומה.
לשיטתם, האם הרבי הוא המשיח כן או לא? האם הם יכולים לומר בפה מלא "הרבי אינו מלך המשיח"? אם לא, האם הם סוברים שהוא כן מלך המשיח? מה כ"כ מסובך להחליט אם הוא המשיח או לא? אם הם סוברים שהרבי אינו המשיח, מה הם יענו לטענות הדי טובות של המשיחיסטים שהרבי עודד את שירת יחי ועוד שלל טענות די חזקות. לא ברור כל הסיפור הזה למתבונן מבחוץ.
גם דרור הלך לכפר לשאול כמוך .
פעם חשבתי שיש את המיעוט הצעקני שחושב שהרבי משיח ויש את כל השאר. עם השנים (והכרות עמוקה עם כמה) גיליתי שהרבה מכל השאר פשוט לא אומרים את מה שהצעקנים מכריזים בקול. תקנו אותי אם טעיתי.
אמרתי היום למישהו שאין ספק שהרבי מחב"ד זצ"ל היה אדם גדול, רק הבעיה שכל התעמולה מסביבו שחב"ד מתעקשים לעשות, בין בציבור החרדי ובין בציבור החילוני, רק מטשטש את דמותו ומוריד מערכו.
תנו לו להיות מי שהוא היה בלי לקשור לראשו סופרלטיבים דמיוניים.
איך אומרים בחב"ד חזקה על תעמולה שאינה חוזרת ריקם.
הבעיה, שגם מלאה היא אינה חוזרת.
אינני יודע אם הרבי היה משוכנע שהוא המשיח, אבל ככל הנראה הוא ראה בכך אפשרות ריאלית, ואולי הוא גם האמין שפעולות מסוימות שלו ושל חסידיו יגרמו לאפשרות הזו לצאת מן הכוח אל הפועל.
כמי שאיננו חסיד חב"ד, אני יכול להתפעל מדברים גדולים של הרבי, ויחד עם זאת לחשוב שהוא טעה בכך שהוא חשב שהוא משיח. לגבי חסידים, זה כבר הרבה יותר מסובך, כי לכאורה אדמו"ר איננו יכול לטעות, ובוודאי לא בדבר כל כך גדול ומרכזי.
כל זה משליך כמובן על ההתייחסות למי שהתריע כל השנים מפני משיחיותו של הרבי, הלוא הוא הגרא"מ שך זצ"ל. אני באופן אישי מעריץ של שניהם, אבל כמובן שעבור חסיד חב"ד זה בלתי אפשרי.
ז"א שבמשך כל הדורות בכל דור היה אחד כזה אז מה קרה פתאום ?? אם אכן נגיד שזה הרבי מה הוא שונה מקודמיו ?? מדוע שם הם הסתלקו מהעולם והקב"ה שלח צדיק אחר ורק אצל הרבי זה נעצר?
חב"ד כולה אוחזת שהרבי הוא המשיח, אך כפי שציינו כאן יש אומרים זאת בקול, ויש בשקט. תיכנסו לבית כנסת חב"ד בבני ברק או בקראון הייטס ותראו שם שלט ענק מקיר לקיר "יחי אדוננו". האם הרבי עצמו אחז כך? אינני יודע. רק ברור שהוא ראה את חסידיו שרים לו "יחי אדוננו" והוא לא מיחה בידם.
מה הרבי חשב אני ובטח עוד רבים לא יכולים לדעת. לגבי החסידים שמאמינים שרבם ראוי להיות משיח כבר היה לעולמים. בעיני ראיתי על מצבת האדמו"ר מקוצק זי"ע כתוב : רוח אפינו משיח ה'.
את הנוסח כנ"ל ניתן לראות גם בבימ"ד קוצק ברחוב ברסלב בני ברק.
שום לא היה לעולמים.
בהיסטוריה היהודית והחסידית אף פעם לא היה תופעה כזו שהחליטו על מישהו שהוא משיח. וכל מי שחושב אחרת זה לא יותר מלהרגיע את המצפון על מה שקורה בתוך חב"ד שכאילו זה לא משהו חדש אלא כבר היה לעולמים. אם זה מרגיע אותו, שיערב לו.
חסידים שחשבו על הרבי שהוא משיח בוודאי היו והיו, אבל סוג תופעה של פולחן אישי עם הכרזות והכתרות למיניהם, עד כדי כך שאפילו לאחר פטירתו מתעקשים על כל מיני באבע מעיישע'ס, אף פעם, אבל אף פעם לא היה. אם משהו, אז זה מזכיר סיפורים אחרים של משיחים למיניהם שמפאת כבודו של הרבי מחב"ד איני רוצה להזכיר.
"רוח אפינו משיח ד'" אמרו על הרבה רבי'ס, ובפרט הסיפא של הפסוק "אשר אמרנו בצילו נחיה בגוים", אבל לקחת בן אדם ולהכריז עליו הכרזות בומבסטיות שהוא משיח ושירי "יחי אדוננו המלך המשיח" וכל מיני תופעות פסולות אחרים, לא היה כזה לעולמים בעם היהודי הנאמן לד' ולתורתו.
לא טעית. שמעתי ממקורבת לשלום בער וולפא ששמעה ממנו, שכ-80% משיחיסטים, רק שלא כולם צועקים את זה בקול..
בית > פורומים > אקטואליה וחדשות >	 בחדרי חרדים >	 25 שנה לפטירת הרבי מחב"ד: האם הוא אחז מעצמו משיח?